
                  RAPORT   DE   SPECIALITATE


     Strategiile de tarifare aferente planurilor de afaceri se elaborează de către operatori/operatorii regionali şi se avizează conform de către A.N.R.S.C.
Planul de afaceri pentru realizarea strategiei de tarifare conţine cel puţin următoarele elemente:
    a) aspecte strategice privind dezvoltarea serviciilor/ activităţilor de alimentare cu apă şi de canalizare: misiune, viziune, obiective strategice privind operarea, dezvoltarea şi investiţiile, ţinte privind conformarea la directivele europene transpuse în legislaţia naţională;
    b) analiza şi prognoza cererii şi a clienţilor;
    c) analiza şi prognoza cheltuielilor operaţionale de exploatare;
    d) analiza şi prognoza cheltuielilor cu amortizarea şi redevenţa, inclusiv strategia privind redevenţa;
    e) măsuri de creştere a eficienţei operării;
    f) analiza şi prognoza privind suportabilitatea;
    g) planul de investiţii;
    h) strategia privind finanţarea măsurilor de protecţie socială;
    i) prognoza profitului;
    j) strategia de tarifare.

  Potrivit   art. 11 din Ordinul Autorității Naţionale de Reglementare pentru Serviciile Comunitare de Utilităţi Publice - A.N.R.S.C. nr. 230 /2022 privind aprobarea <LLNK 12022     0270HI01   0 12>Metodologiei de ajustare tarifară a preţurilor/tarifelor pentru serviciile publice de alimentare cu apă şi de canalizare, pe baza strategiei de tarifare aferente planului de afaceri:
      Planul de investiţii se elaborează de către operator/operatorul regional pe perioada de reglementare economică.
      Planul de investiţii trebuie să cuprindă planul de investiţii de dezvoltare şi planul de investiţii de înlocuire, pe toată perioada de reglementare economică, având în vedere investiţiile prioritare rezultate din planul de management al activelor realizat de operator/operatorul regional, precum şi din strategia de dezvoltare a serviciilor.
      Operatorul regional elaborează, în cooperare cu autorităţile administraţiei publice locale şi/sau asociaţia de dezvoltare intercomunitară, pe durata primului ciclu de reglementare economică, o evaluare a nevoii totale de investiţii pentru a asigura conformarea pe întreaga arie de operare cu directivele europene privind apa şi apa uzată.
      Planul de investiţii de înlocuire este realizat în scopul determinării necesarului de investiţii pentru înlocuirea părţilor din sistemul de alimentare cu apă şi de canalizare, pentru a asigura un management eficient al activelor şi o dezvoltare durabilă a serviciilor, în conformitate cu prevederile din contractul de delegare. Prin planul de investiţii de înlocuire se stabilesc investiţiile de înlocuire programate rezultate din planul de management al activelor pentru care operatorul/operatorul regional prezintă o listă detaliată şi un grafic de implementare, inclusiv pentru investiţiile de înlocuire previzionate care nu rezultă din planul de management al activelor. 
      Planul de investiţii trebuie să includă şi un plan de finanţare a investiţiilor propuse, atât din surse proprii, cât şi din surse atrase.
        In vederea obținerii avizului conform al Strategiei de tarifare  acordat de către ANRSC, operatorii care furnizează /prestează servicii de alimentare  cu apă si canalizare, în gestiune directă  au obligația să depună o serie de documente , potrivit art. 14 din Ordinul 230/2022 , printre care si planul de investiții de dezvoltare și planul de investiții de înlocuire .
       Având în vedere solicitarea SPAACS Marghita, operatorul local al serviciului de apă , canalizare pentru municipiul Marghita cu propunerea de plan de investiții consider necesar inițierea proiectului de hotărâre pentrru însușirea  de către Consiliul Local a acestui plan de investiții , atât a investițiilor de dezvoltare cât și a investițiilor  de înlocuire încluse în planul de afaceri 

